b'\n_START_ARTICLE_\nMiyamoto Musashi\n_START_SECTION_\nHy\xc5\x8dh\xc5\x8d niten ichi -ry\xc5\xab\n_START_PARAGRAPH_\nHy\xc5\x8dh\xc5\x8d niten ichi -ry\xc5\xab kenjutsu-koulu on Miyamoton kehitt\xc3\xa4m\xc3\xa4. H\xc3\xa4n kutsui kirjassaan Go rin no sho koulukuntaansa nimell\xc3\xa4 Niten ichi (jap. \xe4\xba\x8c\xe5\xa4\xa9\xe4\xb8\x80, "kaksi taivasta yhdess\xc3\xa4") tai Nit\xc5\x8d ichi (jap. \xe4\xba\x8c\xe5\x88\x80\xe4\xb8\x80, "kaksi miekkaa yhten\xc3\xa4". Hy\xc5\x8dh\xc5\x8d niten ichi -ry\xc5\xabssa harjoitetaan p\xc3\xa4\xc3\xa4asiassa daish\xc5\x8d-miekkaparin kenjutsutekniikoita.\n_START_SECTION_\nFiktio\n_START_PARAGRAPH_\nMusashista on tehty 36 elokuvaa ja televisiosarja. Jo Musashin elinaikana h\xc3\xa4nest\xc3\xa4 oli olemassa sarjakuvan kaltaisia fiktiivisi\xc3\xa4 teoksia, joten faktaa ja fiktiota on varsin hankala erottaa toisistaan Musashin el\xc3\xa4m\xc3\xa4\xc3\xa4 k\xc3\xa4sitelless\xc3\xa4. Eiji Yoshikawan romaani on vaikuttanut suuresti my\xc3\xb6hempiin tulkintoihin, ja sit\xc3\xa4 on usein erehdytty pit\xc3\xa4m\xc3\xa4\xc3\xa4n aitona kuvauksena._NEWLINE_Stan Sakain tekem\xc3\xa4ss\xc3\xa4 suositussa sarjakuvassa Usagi Yojimbo (suom. J\xc3\xa4nishenkivartija) seikkailee p\xc3\xa4\xc3\xa4henkil\xc3\xb6n\xc3\xa4 miekkamestari-ronin Miyamoto Usagi.'